*APSTIPRINĀTS:*

*ar iepirkuma komisijas 2019.gada 28.jūnija*

*sēdes protokolu Nr.3*

**VAS “Latvijas dzelzceļš”**

**Atklātā konkursa**

**„****Rīgas dzelzceļa mezgla posma Sarkandaugava – Mangaļi – Ziemeļblāzma modernizācija: būvniecība”**

**(iepirkuma identifikācijas Nr.** **LDZ 2019/5-IB/6.2.1.2/16/I/001/01-04)**

**SKAIDROJUMS Nr.1**

|  |  |  |
| --- | --- | --- |
| Nr.p.k. | *Jautājumi* | *Atbildes* |
| **1.** | Nolikuma 2.pielikumā minēts, ka *“Pretendentam (prasību var izpildīt viens no personu apvienības vai personālsabiedrības dalībniekiem) ir jābūt pieredzei projektos, kas ir pabeigti pēdējo piecu gadu laikā līdz piedāvājuma iesniegšanas dienai (no 2014.gada līdz piedāvājuma iesniegšanas dienai)”.*  Lūdzam Pasūtītāju apstiprināt, ka pieredze projektos tiks atzīta par atbilstošu sākot no 2014.gada 01.janvāra līdz piedāvājuma iesniegšanas dienai. | Apstiprinām, ka pieredze projektos tiks atzīta par atbilstošu sākot no 2014.gada 1.janvāra līdz piedāvājuma iesniegšanas dienai. |
| **2.** | Nolikuma 3.pielikumā minēts, ka *“Pretendenta piedāvāto vadošo speciālistu pieredze pierādāma ar projektiem, kuri pabeigti iepriekšējo 5 (piecu) gadu laikā (no 2012.gada līdz piedāvājuma iesniegšanas brīdim).”*  Prasībā norādīts, ka vadošo speciālistu pieredzei jābūt pabeigtai iepriekšējo 5 (piecu) gadu laikā, bet tajā pašā laikā ir minēts, ka tai jābūt no 2012.gada līdz piedāvājuma iesniegšanas brīdim. Lūdzam precizēt norādīto informāciju. | Pretendenta piedāvāto vadošo speciālistu pieredze pierādāma ar projektiem, kuri pabeigti iepriekšējo 5 (piecu) gadu laikā (no 2014.gada līdz piedāvājuma iesniegšanas brīdim).  Attiecīgā punkta informāciju paskaidrojošās iekavās ir ieviesta tehniska drukas kļūda. |
| **3.** | Lūdzam Pasūtītāju apstiprināt, ka Pretendents ir tiesīgs visu dokumentu atvasinājumus un tulkojumus apstiprināt ar vienu apliecinājumu ievērojot Ministru kabineta 2018.gada 4. septembra noteikumu Nr.558 „Dokumentu izstrādāšanas un noformēšanas kārtība” prasības, kā tas noteikt nolikuma 5.1. punktā. | Pretendents ir tiesīgs visu dokumentu atvasinājumus un tulkojumus apstiprināt ar vienu apliecinājumu, ievērojot Ministru kabineta 2018.gada 4.septembra noteikumu Nr.558 „Dokumentu izstrādāšanas un noformēšanas kārtība” prasības. |
| **4.** | Lūdzam Pasūtītāju apstiprināt, ka Pretendents ir tiesīgs piesaistīt vienu sertificētu speciālistu, kas individuāli atbilst visām izvirzītajām amata nosaukuma prasībām, uz vairākām Nolikuma 3. pielikumā noteiktajām pozīcijām, ja Pretendenta iesaistītajam speciālistam ir atbilstoša pieredze un kvalifikācija noteikto prasību izpildei. | Pretendents ir tiesīgs piesaistīt vienu sertificētu speciālistu, kas individuāli atbilst visām izvirzītajām amata nosaukuma prasībām, uz vairākām Nolikuma 3.pielikumā noteiktajām pozīcijām, ja Pretendenta iesaistītajam speciālistam ir atbilstoša pieredze un kvalifikācija noteikto prasību izpildei. |
| **5.** | Nolikuma 5.1. punkts paredz, ka *“Visiem dokumentiem jābūt noformētiem papīra formātā latviešu valodā. Citās valodās iesniegtajiem dokumentiem jāpievieno tulkojums latviešu valodā”*, bet Iepazīstoties ar nolikuma 5. pielikuma “Pasūtītāja prasības” 3. sējumu “Signalizācijas” konstatējām, ka oriģināli sējuma teksts ir angļu valodā bez tulkojuma latviešu valodā.  Lūdzam Pasūtītāju apstiprināt, ka arī Pretendents ir tiesīgs, iesniedzot piedāvājumu, nolikuma 4. pielikuma 14. veidlapas“ Tehniskais piedāvājums” attiecīgās ailes 1. un 2. punktos par dzelzceļa signalizācijas sistēmu aizpildīt angļu valodā, izmantojot oriģinālo tekstu angļu valodā no konkursa nolikuma 5. pielikuma “Pasūtītāja prasības” 3. sējuma “Signalizācijas”. | Pretendentam atļauts iesniegt tehniskā piedāvājuma daļu angļu valodā daļā, kas attiecas uz Pasūtītāja prasību 3.sējumu “Signalizācijas sistēma”. |
| **6.** | Sakarā ar to, kad Latvijā netiek ražots iepirkumā norādītās mikroprocesoru centralizācijas sistēmas, kas balstītas uz toņfrekvences sliežu ķēžu darbības pamatprincipu un nodrošina automātisko lokomotīvju signalizācijas nepārtraukto (ALSN) kodēšanu, ir nepieciešams piesaistīt piegādātājus no ārvalstīm.  Ārvalstu piegādātājiem ir nepieciešams iepazīties ar konkursa prasībām un specifikācijām, saņemt no atbildīgajām institūcijām kvalifikāciju apliecinošas izziņas, saņemt atsauksmes par realizētajiem projektiem, kā arī iepazīties ar objektu (objekta vietas apskate ir nozīmēta tikai 27.jūnijā un pēc tās var rasties papildus tehniskie jautājumi) un sagatavot cenas un tehnisko piedāvājumu.  Tā kā konkursa dokumentācija ir pieejami tikai latviešu valodā, tad ir jāveic attiecīgie tulkojumi, lai ārvalstu piegādātāji var iepazīties ar nepieciešamajām kvalifikācijas un tehniskajām prasībām, tā pat būs jāveic viņu sagatavoto dokumentu tulkošana latviski, lai iesniegtu piedāvājumu, saskaņā ar nolikuma 5.1.punktu.  Tā kā konkurss ir izsludināts atkārtoti, tad citiem pretendentiem, kuri piedalījās iepriekšējā, atceltajā konkursā, daudzi no iepriekš uzskaitītajiem iemesliem, pašreiz sniedz priekšrocības piedāvājuma sagatavošanā.  Ņemot vērā iepriekš minēto, lai kvalitatīvi sagatavotu piedāvājumu, saskaņā ar atklāta konkursa prasībām, un iesniegtu to Pasūtītājam, lūdzam pagarināt iesniegšanas termiņu līdz 2019.gada 8.augustam. | Informējam, ka piedāvājuma iesniegšanas un atvēršanas termiņš tiks pagarināts līdz 2019.gada 1.augustam.  Grozījumi tiks publicēti tuvāko dienu laikā. |
| **7.** | Nolikuma 2. pielikuma ievadtekstā minēts, ka: “[pretendents] *….pilnībā veicis norādītos darbus prasībā norādītajā apjomā, ieskaitot darbu vadību, darbi veikti saskaņā ar līgumu, kurš paredz gan projektēšanas, gan būvdarbu veikšanu viena līguma ietvaros (izņemot pieredzi 6. un* ***7.punktā****, kuru var pierādīt ar atsevišķiem līgumiem)*”.   1. Lūdzam precizēt, vai tiešām Pasūtītājs nolikuma 2. pielikuma ievadtekstā ir domājis atsauci uz 7.punktu, kurš ir izteikts šādā redakcijā: “*Pieredzes apliecināšanai Pretendents norāda veiktos darbus sniegto būvdarbu sarakstā (Nolikuma 4.pielikuma 8.veidlapa tabula Nr.3) un iesniedz Pasūtītāja atsauksmes vai būvdarbu veikšanu apliecinošus dokumentus (darbu nodošanas – pieņemšanas aktus, darījumu apliecinošus dokumentus vai finanšu atskaišu izdrukas)*”. 2. Gadījumā, ja nolikumā ir ieviesusies tehniska kļūda attiecībā uz 2. pielikuma ievadteksta atsauci uz 7.punktu, lūdzam Pasūtītājam atkārtoti norādīt, uz kuriem nolikuma 2. pielikuma punktiem attiecas pieredzes pierādīšana ar atsevišķiem līgumiem. | Nolikuma 2.pielikuma 3. un 6.punktos noteikto pieredzi var pierādīt ar atsevišķiem līgumiem.  Nolikuma 2.pielikuma ievadteksta iekavās ir ieviesta tehniska drukas kļūda. |
| **8.** | Nolikuma pielikumā Nr.3 minēts, ka: “*Pretendenta piedāvāto vadošo speciālistu pieredze pierādāma ar projektiem, kuri pabeigti iepriekšējo* ***5 (piecu) gadu laikā (no 2012.gada līdz piedāvājuma iesniegšanas brīdim)****. Viens projekts var apliecināt atbilstību vairākām prasībām*”.  Lūdzam Pasūtītājam apstiprināt, ka par nolikuma prasībām atbilstošu speciālistu kvalifikāciju, tiks atzīta pieredze, kas iegūta sākot no 2012. gada līdz piedāvājuma iesniegšanas dienai. | Skatīt 2.jautājuma atbildi. |
| **9.** | Lūdzam Pasūtītājam pagarināt piedāvājuma iesniegšanas termiņu par 2 mēnešiem, jo, lai pretendents spētu sagatavot piedāvājumu, tam ir jāpiesaista ārvalstu partnerus gan kvalifikācijas prasību izpildei, gan iekārtu un materiālu piegādes piedāvājuma sagatavošanai. Lai sagatavotu piedāvājumu sadarbībā ar ārvalstu partneriem, pretendentam ir:   * jāveic nolikuma un tehnisko specifikāciju tulkošanas darbi; * jānoslēdz ar ārvalstu partneriem konfidencialitātes līgums (nolikuma punkts 2.6.4.); * jāveic pārrunas par tehniskajiem risinājumiem, materiālu un iekārtu specifikācijām, piegādes termiņiem un ekonomiski pamatotiem cenu piedāvājumiem.   Visi iepriekš minētie iemesli būtiski pagarina piedāvājuma sagatavošanas termiņu.  Tāpat papildus lūdzam Pasūtītājam vērst uzmanību, ka:   * dotais konkurss ir zematslēgas projekts, kas sevī ietver tehnoloģiski sarežģītus risinājumus, kuru izpildei pretendentam nepieciešams papildus laiks; * šobrīd Eiropā ir vasaras periods, kad liela daļa ražotāju un ārvalstu partneru vadošie speciālisti atrodas atvaļinājumā, kas kavē savlaicīgu piedāvājuma sagatavošanu. | Informējam, ka piedāvājuma iesniegšanas un atvēršanas termiņš tiks pagarināts līdz 2019.gada 1.augustam.  Grozījumi tiks publicēti tuvāko dienu laikā. |
| **10.** | Lai sagatavotu kvalitatīvu un prasībām atbilstošu piedāvājumu, lūdzam pagarināt atklāta konkursa “Rīgas dzelzceļa mezgla posma Sarkandaugava – Mangaļi – Ziemeļblāzma modernizācija: būvniecība” ID Nr. LDZ 2019/5-IB/6.2.1.2/16/I/001/01-04 piedāvājuma iesniegšanas termiņu līdz 2019. gada 12. augustam. Pagarinājums nepieciešams saistībā ar to, ka:   1. iepirkuma priekšmets ir tehniski komplicēts, tādēļ kvalitatīva piedāvājuma sagatavošanai ir nepieciešams papildus laiks; 2. piedāvājuma sagatavošanā ir iesaistīti ārzemju sadarbības partneri, līdz ar to informācijas saņemšanai, apkopošanai kā arī tulkošanas darbu veikšanai nepieciešams papildus laiks; 3. šobrīd ir aktīvs atvaļinājumu periods, gan Latvijā, gan ārvalstīs, kas kavē savlaicīgu informācijas saņemšanu. | Informējam, ka piedāvājuma iesniegšanas un atvēršanas termiņš tiks pagarināts līdz 2019.gada 1.augustam.  Grozījumi tiks publicēti tuvāko dienu laikā. |